પરેશ પ્રતાપને કહેવા લાગ્યો કે આ શરદ પસ્તીવાળાનું ગોડાઉન લાગે છે અને આપણને જે ધમકી આપી હતી એનો અમલ કરવાનો લાગે છે. પ્રતાપ બોલ્યો કે એ તો આપણે પણ એને જોઈ લઈશું ખાલી અહી આવવાદે. આ બધી વાતો ચાલતી હતી ત્યાં જ છત પર મોટી લાઈટ ચાલુ થઇ અને દરવાજો ધીમે ધીમે ખુલવા લાગ્યો અને પડછાયામાં દસ-બાર જણા દેખાયા. દરવાજો ખુલી રહ્યો એટલે જે ધાર્યું હતું એ જ થયું, શરદ પસ્તીવાળો આવ્યો. આવીને તરત જ બોલોયો કેમ જોઈ લીધુને મારી જોડે દુશ્મની કરવાનું પરિણામ? હવે તો હું તમને બંનેને નહિ છોડુ, તમારા બંનેની તો એવી મિસાલ બનાવીશ કે ભવિષ્યમાં કોઈ શરદ પસ્તીવાળાની સામે ઉભા રેવાની તો શું બોલવાની પણ હિંમત નઈ કરે.